WACOM PAD and X11
Description: This is issue 07 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #07
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
# WACOM PAD and X11 Ευριπίδης Παπακώστας epapakostas@ametro.gr Σεπτέμβριος 1998 Τι θα κάνετε το Wacom πενάκι σας τώρα που θα σβήσετε τα windows; Το ότι αποφασίσατε να πετάξετε τα windows, δεν είναι λόγος να χάσετε και τις μέχρι τώρα ευκολίες που είχατε και τα λεφτά που δώσατε για να αγοράσετε τοWacom πενάκι σας. Επιχειρήσαμε λοιπόν να το στήσουμε σε Linux πράγμα που τελικά αποδείχθηκε τετριμμένο. Το μόνο μας πρόβλημα είναι πως δεν μπορέσαμε να βρούμε συγκεκριμένες οδηγίες και βοήθεια κάπου στο Internet (παρόλο που σε όλα τα sites που επισκεφθήκαμε όλοι λέγανε πως είναι πλεον πολύ εύκολο να εγκτασταθεί κλπ) και αναγκαστήκαμε να πάμε μόνοι μας με την μέθοδο trial and error. Τα συστήματα που χρησιμοποιήσαμε είναι: RedHat 5.0 και RedHat 5.1 (στα distributions αυτά υπάρχει μια library - module υποστήριξης Wacom στα Χ που ονομάζεται xf86Wacom.so) Συνδεση του WACOM PAD Συνδέουμε το πενάκι μας στη δεύτερη σειριακή του υπολογιστή μας, στο δικό μας παράδειγμα είναι η ttyS1. Επειδή το δικό μας πενάκι έχει 9πινο βύσμα και στην 9πινη σειριακή είχαμε το ποντίκι, χρησιμοποιήσαμε μετατροπέα βύσματος. /etc/X11/XF86Config
    cd /etc/X11/
    cp XF86Config XF86Config.old
(Αυτό για backup γιατί κανείς δεν είναι τέλειος). Αλλάζουμε τώρα το XF86Config : Βγάζουμε από τα σχόλια ή δημιουργούμε εάν δεν υπάρχει κάτι τέτοιο, τις παρακάτω γραμμές :
    Section "Files"
    ...
        ModulePath "/usr/X11R6/lib/modules"
    ...
    EndSection
    Section "Module"
    ...
     Load "xf86Wacom.so"
    ...
    EndSection
    Section "Xinput"
    ...
       SubSection "WacomStylus"
           Port "/dev/ttyS1"
           DeviceName "Wacom"
       EndSubSection
       SubSection "WacomCursor"
           Port "/dev/ttyS1"
       EndSubSection
       SubSection "WacomEraser"
           Port "/dev/ttyS1"
       EndSubSection
    ...
    EndSection
Το σώζουμε. XWindows Αρχίζουμε τα X. Ακόμα τα X χρησιμοποιούν σαν συσκευή οδήγησης του κέρσορα το ποντίκι. Για να αλλάξουμε σε Wacom από ένα xterm γράφουμε:
    xsetpointer Wacom
Αν τα πράγματα πήγαν καλά, τότε τον έλεγχο του κέρσορα αναλαμβάνει το Wacom και το ποντίκι δεν κάνει πλέον τίποτα. Για να ξαναδώσουμε τον έλεγχο στο ποντίκι, από ένα xterm γράφουμε:
    xsetpointer Pointer
Σε περίπτωση που έχετε kde, μπορείτε να δώσετε τις παραπάνω εντολές πατώντας:
    Alt-F2
όπου θα εμφανιστεί ένα command line. .xinitrc Σε περίπτωση που θέλουμε να ξεκινάμε πάντα με pointing device το Wacom, πηγαίνουμε στο $HOME/.xinitrc και προσθέτουμε τις γραμμές :
    xsetpointer Wacom
αμέσως πριν τα
    if [ -f .......
Το σώζουμε. Παρατηρήσεις Αντίθετα με τα Windows, στο Linux ο κέρσορας μπορεί να ελεγχθεί από μια μόνο τη φορά συσκευή, το ποντίκι ή το Wacom (αυτό μπορεί και να μην ισχύει για κάποια άλλη προσέγγιση, αλλά στην δική μας δεν μπορέσαμε να χρησιμοποιήσουμε ταυτόχρονα και τις δύο pointing devices). Αντε και καλές δημιουργίες :-)