Editorial
Description: This is issue 07 of Magaz, the Hellenic LinuxMagazine
Keywords: magaz hellenic greek hellas greece hellug linux magazine

Magaz, The Greek Linux Magazine
Τεύχος #07
Περιληπτικά Περιεχόμενα Αναλυτικά Περιεχόμενα Mirrors Links Πληροφορίες Συντάκτες Αναζήτηση Επικοινωνία
# Editorial Μιχάλης Καμπριάνης mkabrian@acropolis.gr Σεπτέμβριος 1998 Να και το πρώτο τεύχος του Φθινοπώρου... Τι καλό έχουμε εδώ; Το καλύτερο. Επέκταση της συντακτικής ομάδας του Magaz. Εκτός από τους τέσσερις που ξεκινήσαμε δηλαδή οι Βρυώνης Παναγιώτης, Γεωργάτος Φώτης, Κεραμίδας Γιώργος και Καμπριάνης Μιχάλης και τον Ευριπίδη Παπακώστα που προστέθηκε σιωπηρά λίγο αργότερα, τώρα έχουμε δύο νέα μέλη: τους Κόκρα Νίκο και Παπαδογιαννάκη Βαγγέλη. Αν φτάσουμε να είμαστε πιο πολλοί εμείς που γράφουμε από εσάς που διαβάζετε, να μας το πείτε να συμμαζευτούμε :-) Σε αυτό το τεύχος, υπάρχει το κλασικό πλέον Linux zone από τον Παναγιώτη Βρυώνη. Υπάρχει ένα πολύ χρήσιμο άρθρο από τον Νίκο Κόκρα σχετικά με το σύστημα αρχείων του Linux Ο Ευριπίδης, πάντα πολυτεχνίτης, μας βοηθάει να στήσουμε το wacom πενάκι μας στα X-Windows. Πιο κοντά στους γραφίστες; Ο Βαγγέλης Παπαδογιαννάκης προσπαθεί να βρει σε ποιους απευθυνόμαστε και πως να τους προσεγγίσουμε. Σε όλους, Βαγγέλη :-) Τέλος, υπάρχει και η ανανεωμένη λίστα Ελλήνων χρηστών Linux. Εσείς γραφτήκατε; Αν όχι, τρέξτε... Και βέβαια, δεν θα μπορούσε να λείπει η, τεράστια αυτή τη φορά, στήλη της αλληλογραφίας. Εσείς μας γράφετε, κι εμείς... Να σας υπενθυμίσω, ότι όπως πάντα, το magaz φιλοξενεί άρθρα, από όλους τους φίλους συνlinuxάδες, ενώ έχουμε ακόμα "ανοιχτές θέσεις" συνεργατών... Καλή ανάγνωση, και καλό φθινόπωρο.